Operasjon Buzzard

**Operasjon Buzzard**, også kjent som musvåk, var en militæroperasjon under andre verdenskrig. 

Den ble utført av den norske motstandsgruppen Oslogjengen, ofte i samarbeid med andre medlemmer av Milorg og under ledelse av den britiske etterretningstjenesten Special Operations Executive (SOE). Målet med operasjonen var å likvidere angivere og torturister som samarbeidet med de tyske okkupasjonsstyrkene i Norge. 

Operasjonen ble etablert i 1944 etter initiativ fra Leif Tronstad og ledet av John Skinner Wilson, som var ansvarlig for SOEs operasjoner i Skandinavia. De to hovedagentene i operasjonen var Andreas Aubert og Henrik Hop, som gjennomførte flere vellykkede likvidasjoner i løpet av krigens siste år.

## Bakgrunn
Mot slutten av 1944 økte antallet vellykkede likvidasjoner av angivere i Norge, noe som utgjorde en reell trussel mot okkupasjonsmaktens nettverk av informanter. Tidligere forsøk på likvideringer hadde ofte mislyktes, men med økende press fra distriktene om å ta affære mot de farligste angiverne, ble det iverksatt mer organiserte operasjoner.

## Oppstart og Formål
Operasjon Buzzard ble etablert i april 1944 og var aktiv i Norge resten av krigen. Gruppen var en del av Oslogjengen, og deres hovedoppgave var å gjennomføre likvidasjoner av angivere og nazister i samarbeid med Milorgs sentralledelse. Operasjonen var en av flere ekspedisjoner som ble sendt fra Storbritannia med det formål å lære opp Milorg-folk til likvidasjoner og selv utføre slike operasjoner på ordre fra motstandsbevegelsen.

## Organisering og Planlegging
Buzzard-operasjonen bestod av de to fenrikene Andreas Aubert og Henrik Hop. Operasjonen ble initiert av professor Leif Tronstad, en major i Forsvarets Overkommando i London, som også var involvert i planleggingen av den berømte tungtvannsaksjonen på Rjukan. Tronstad overvåket nøye planleggingen av Buzzard-operasjonen, delvis for å unngå de samme feilene som ble begått under den tidligere Bittern-operasjonen. I motsetning til Bittern-operasjonen var Buzzard-operasjonen bedre planlagt og utført på et senere tidspunkt i krigen, da Hjemmefrontens ledelse hadde mindre motstand mot bruk av likvidasjoner som taktikk.

## Gjennomføring
Operasjonen var involvert i flere kjente likvidasjoner. Blant annet var de ansvarlige for likvideringen av "politigeneralen" Karl Marthinsen, som ble drept 8. februar 1945. Marthinsen hadde uttrykt frykt for å bli drept av motstandsfolk, og hans likvidering ble utført med maskingevær mens han satt i forsetet på sin bil i Blindernveien, Oslo. Også angiver og provokatør Alf Flesland samt Reidar Voigt ble likvidert under Buzzard.

I tilleg ble også Ulf Winnem likvidert men ble utført av Millorg under Buzzard

## Etterspill
Operasjon Buzzard representerer en av de mest vellykkede og godt organiserte innsatsene for likvidering av angivere og nazister i Norge under andre verdenskrig. Gruppen bidro til å svekke fiendens grep om det okkuperte landet ved å eliminere noen av de mest farlige kollaboratørene og skape usikkerhet blant andre angivere. Tyskerne

Etter likvideringen av Marthinsen ble det iverksatt omfattende represalier. Til sammen 28 personer ble henrettet på Akershus festning som en direkte følge av likvideringen.

## Referanser